Vita:Audi Hungaria Zrt.

message: Átneveztem. 
– Pallerti vita 2010. július 22., 10:14 (CEST)
Felfedeztem egy komoly problémát: a szócikk címében (és magában a cikkben) helytelenül (Audi Hungária Motor Kft.) van írva a cég neve.
A cég neve helyesen:
AUDI HUNGARIA MOTOR Kft.
Így olvasható a gyár honlapján, a belső intranetes (Audi Mynet) összes dokumentációban, és a cégbírósági iratokon is.
Javaslatom szerint át kellene mozgatni a szócikket. 
– Pallerti vita 2010. július 17., 22:11 (CEST)
thread_title: Szócikk átnevezése

message: A gyár Győrbe települését követően sokan nem értették meg, miért ad a város képviselő-testülete a betelepülő multinacionális cégeknek helyi adó-kedvezményeket. A 10 éves kedvezmény 2008-ban jár le, s ez a tény többletbevételt fog hozni a városnak. Az Audi vezetése önkéntesen eddig is sokat segített a városnak kulturális és közművelődési téren. A városnak szobrot ajándékozott, mely a város sétálóutcájában lett felállítva. A csónakázó fiú az 1954. évi győri árvíznek állít emléket. A városban lévő egyetemnek is segítséget ad a jövendő szakemberek kiképzéséhez, gyakorlati oktatásához. Ezeken kívül segíti a 12 osztályos „piros iskolát”, a gyár német, illetőleg külföldi szakemberek gyermekeinek oktatásához természetbeni, illetve anyagi segítséget ad. Győr város tisztelete jeléül díszpolgárává választotta Karl Huebsert, az egyik ügyvezető igazgatót, aki a gyár idetelepítésében jelentős részt vállalt. Jelentősen segíti a Győri Balett és a győri színház tevékenységét. A Győr-Pér repülőtér fejlesztéséhez is jelentős anyagiakkal járult hozzá, illetve kisebbségi részvénytulajdonosa lett. A vállalat szakembereinek, a hirtelen szükségessé vált anyagoknak, félkészáruknak szállítását a cég Győr és Ingolstadt közt közlekedő repülőgép-ingajáratokkal oldja meg.
replies: text: ennél átgondolatlanabb szöveget ritkán olvastam a Wikipédián.

text: Az alcím mit jelent? A cég társadalmi felelősségvállalását?

text: A multiellenes induló mondatnak ("A gyár Győrbe települését követően sokan nem értették meg, miért ad a város képviselő-testülete a betelepülő multinacionális cégeknek helyi adó-kedvezményeket.") mi az értelme? És mi a forrása? Kik azok a "sokan"? 1993-ban még nemigen volt tapasztalható a mai "bölcs" multiellenesség. Vajon miért nem kell fizetnie helyi adót egy cégnek, amely nem az önkormányzat pénzéből végzi a beruházását? Vajon miért? Azért, hogy a helyi adómentesség lejárta után fizessen. És vajon miért van Győrben a cég és nem más településen? Ha Győr nem adott volna helyi adómentességet, most nem ott lenne a cég, hanem azon a településen, ahol adtak volna. Ez is ilyen egyszerű.

text: Az utolsó mondat meg érthető lenne, ha nem ez lenne a szöveg alcíme..

text: A cikkbe szép alapos átgondolás után érdemes visszavenni a lényeget.--Linkoman vita 2010. június 19., 02:43 (CEST)
thread_title: Az Audi gyár részvétele a közéletben.

message: :A téma szerelmesei néha elfeledkeznek arról, hogy a Wikipédia nem napisajtó, ahol az ilyesmi jó. Egy lexikoncikkben viszont felesleges.
replies: text: "--Linkoman vita 2010. június 19., 02:55 (CEST)
Szerintem sem ide való ez a két idézet!
– Haldek vita 2010. június 19., 03:04 (CEST)
thread_title: Két teljesen felesleges idézet

message: Nekiálltam egy-két apróbb dolgot kijavítgatni, de minél jobban beleásom magam, annál inkább erősödik az az érzésem, hogy át kellene fogalmazni a teljes cikket. Tele van olyan mondatokkal ("...az elmúlt 10 évben"), amiket állandóan aktualizálni kellene, és ellentmondásos adatokkal. Az ilyen mondatokkal ("Időközben Győrben készülnek az adagolófúvókás, közvetlen befecskendezésű technikával készülő dízelmotorok is") meg abszolút nem tudok mit kezdeni, mert értelmezhetetlen. Egyrészt már nem készülnek, mert befejeződött a gyártása, másrészt pedig nem csak Győrben készültek, hanem párhuzamosan Polkowicében is. Én majd nekiugrok egy tejes átírásnak megfelelő forrásolással - ha valakinek van kedve esetleg beszállhatna.Pallerti vita 2011. március 11., 22:24 (CET)
thread_title:  Cikk teljes átfésülése